**Cànan nan Gàidheal**

Cha b' e sneachda 'san reòthadh bho thuath  
Cha b'e crannadh geur fuar bho'n ear  
Cha b'e uisge 'san gailleon bho'n iar  
Ach an galair a blen bho'n deas  
Blàth, duilleach stoc agus freumh  
Cànan mo threubh 's mo shluaidh.

*Séist*  
Thig thugainn, thig co-rium gu siar  
Gus an cluinn sinn ann cànan nam Féinn  
Thig thugainn, thig co-rium gu siar  
Gus an cluinn sinn ann cànan nan Gàidheal

‘S iomadh gille thug greis air a' chuibhl'  
‘S an dubh-oidhche thog fonn Gàidhlig a' chridh  
‘S iomadh gaisgeach a' bhrosnaich 'sa bhlàir  
Gu euchd nuair bu teòtha bha'n strì  
O Ghàidheil! O caite ‘n deach d'uaill  
‘Nad Chìne 's ‘nad chànan 's do thir?

*Sèist*

Ged theich i le beath' as na glinn  
Ged ‘s gann an diugh chluinntear i nas mo  
O Dhuthaich MhicAoidh fada tuath  
Gu ruig thu Druim-Uachdar nam bo  
Gigheadh dhi na h-Eileanan Siar  
Bi na claidheamh ‘s na sgiath ‘nad dhòrn.

*Sèist*