**Chì mi na mórbheanna**

*Séist*  
O chì, chì mi na mòr-bheanna  
O chì, chì mi na còrr-bheanna  
O chì, chì mi na coireachan  
Chì mi na sgoran fo cheò

Chì mi gun dàil an t-àite san d'rugadh mi  
Cuirear orm fàilte sa chànain a thuigeas mi  
Gheibh mi ann aoidh agus gràdh nuair a ruigeam  
Nach reicinn air tunnachan òir

*Sèist*

Chì mi na coilltean, chì mi na doireachan  
Chì mi ann màghan bàna is toraiche  
Chì mi na féidh air làr nan coireachan  
Falaicht' an trusgan de cheò

*Sèist*

Beanntaichean àrda is àillidh leacainnean  
Sluagh ann an còmhnuidh is còire cleachdainnean  
'S aotrom mo cheum a' leum g'am faicinn  
Is fanaidh mi tacan le deòin

*Sèist*